– Хоць і няпростым для эканомікі быў год мінулы, аднак з пастаўленымі задачамі наш калектыў справіўся, – зазначае дырэктар ААТ “Васілішкі” У.Ч.Серахан. – Перш за ўсё дзякуючы самаадданай, напружанай працы нашых людзей – жывёлаводаў, механізатараў, спецыялістаў-аграрыяў… Не дзеля ўзнагарод стараюцца, паверце, дзеля справы. Аднак прызнанне поспехаў, безумоўна, радуе і да многага абавязвае. Мы досыць самакрытычна ўзважваем сваю дзейнасць, робім вывады з колішніх пралікаў, не заспакойваемся, – падкрэслівае Уладзімір Часлававіч. – У вытворчасць і інфраструктуру нашай гаспадаркі ўкладзена багата сродкаў, і наша задача працаваць так, каб яны акупіліся…